《雨后溪桥看水》
宋代·林希逸

绿遍东西岸，田家亦喜晴。溪因急雨涨，云放半山明。

沙外看流势，桥边听浅声。向令平十里，应与剡争名。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。